Ādažu lidlauks

Ādažu lidlauks (ICAO: EVAD) jeb Eimuru lidlauks (kādreiz Carnikavas lidlauks) ir vispārējās aviācijas lidlauks Ādažu novada Ādažu pagastā. Sertificēts (2014) vizuālajiem lidojumiem diennakts gaišajā laikā. Lidlaukā ir viens  garš un  plats asfalta seguma skrejceļš. Lidlauks kādreiz tika izmantots lauksaimniecībai.

 Vēsture 
1960. gados ziemā Ādažu kolhozniekiem radās grūtībās mitruma dēļ. Kolhoza vadība lūdza palīgā aviāciju, un 1964. gadā uzbūvēja lidlauku, kuru sāka izmantot kā kolhoza «Ādaži» lauksaimniecības lidlauku. Tur bāzējās lidmašīnas Yakovlev Yak-12 un Antonov An-2 un to izmantoja Aeroflot, Dienā lidaparāti apmēsloja apmēram 40—50 hektārus. Lidlauka skrejceļš tika izveidots 1973. gadā. Mūsdienās tiek izmantots gaisa kuģiem ar masu līdz . Ādažu lidlaukā darbojas divas pilotu skolas - ultravieglo lidmašīnu pilotu apmācības skola “First Fly” un privātpilotu un komercpilotu apmācības skola “ERIVA”. 2009. gadā tika saskaņota un ierīkota lidlauka zona akrobātiskiem lidojumiem. Īpašniekam ir daudz plānu lidlauka paplašināšanai (piemēram, skrejceļa garuma un angāra telpu apjoma palielināšanai) un aktivitātēm, 2023. gada novembrī tika atklāts jauns skrejceļš, kas ir 160 metrus garāks nekā vecais. Nākotnē plānots atvērt pilotu skolu bērniem vecumā no 9 līdz 15 gadiem, kā arī sadarbībā ar “Air Baltic” iecerēta pilotu apmācība nakts lidojumiem. Lidlaukam ir arī bijis garāks zāles skrejceļš tieši blakus asfalta skrejceļam.

 Negadījumi un incidenti 
2024. gada 4. maijā privāts Tecnam P2008 JC ar reģistrācijas numuru YL-EVA piedzīvoja dzinēja atteici un bija spiests piezemēties uz autoceļa A1 pie Ādažiem. Abi pasažieri nav cietuši, bet lidmašīna ietriecās ceļa zīmē un guva nelielus bojājumus.
 2020. gada 1. septembrī Tecnam P2008 JC ar reģistrācijas numuru YL-EVA, veicot apgriezienu pa kreisi par 180° 33. skrejceļa sākumā, gaisa kuģim nolūza priekšējās šasijas balsta stiprinājums.
 2012. gada 6. jūlijā Aeroprakt A-22 lidmašīna ar reģistrācijas numuru YL-CCR pēc dzinēja apstāšanās bija spiesta nosēsties ārpus lidlauka. Veicot nosēšanos, tika daļēji sabojāta priekšējā statne un propellera lāpstiņa.
 2010. gada 10. maijā privātā Aerospool WT-9 Dynamic (cn DY 085) lidmašīna ar reģistrācijas numuru YL-AVL lidoja no Spilves lidlauka uz Ādažu lidlauku. Neilgi pēc nolaišanās Ādažu lidlaukā lidmašīna atkal pacēlās un uzsāka lidojumu, šķērsojot Rīgas līci, turpinot lidojumu Žocenes virzienā un pēc tam atpakaļ Rīgas virzienā. Uzsākot lidojumu Rīgas virzienā, pilots konstatēja, ka nav nofiksēts lūkas atvēršanas mehānisms. Pilots uzņēma kursu uz Ādažu lidlauku. Netālu pirms skrejceļa lidmašīna strauji zaudēja augstumu un ar lielu vertikālo ātrumu sadūrās ar zemi. Pilots guva smagus miesas bojājumus, gaisa kuģis būtiskus konstrukcijas bojājumus.
 2006. gada 12. septembrī SIA „AVIO Rīga” lidmašīna Aeroprakt A-22 (cn 120) ar reģistrācijas numuru YL-CCR paceļoties Ādažu lidlaukā zaudēja ātrumu un pilots zaudēja kontroli pār lidaparātu, kā rezultātā kreisā spārna gals atsitās pret zemi. Pēc spārna saskares ar zemi lidmašīna, turpinot kustību pēc inerces, ar priekšējo daļu atsitās pret zemi, salaužot šasijas priekšējo statni un propellera lāpstiņas.aviation-safety.net

 Atsauces 

 Ārējās saites 



Kategorija:Ādažu novads